|  |
| --- |
|  |
| Nobels fredspris2007 |

Bill Clinton, som var USAs president 1993-2001, Al Gores hustru Tipper Gore, visepresident Al Gore og Bill Clintons hustru Hillary Clinton fotografert på 1990-tallet
Al Gore holder foredrag om global oppvarming 2006
**Albert Arnold Gore jr.** (født 31. mars 1948 i Washington, D.C.) er en amerikansk politiker (for Det demokratiske parti), lærer, forretningsmann og miljøaktivist. Gore var den 45. visepresidenten i USA, under president Bill Clinton, fra 1993 til 2001. Gore ble sammen med FNs klimapanel tildelt Nobels fredspris for 2007.

Oppvekst, studier, tidlig karriere
----------------------------------

Gore er sønn av Albert Arnold Gore sr. (1907–1998) og Pauline LaFon Gore (1912–2004). Faren var senator for delstaten Tennessee, og Al fikk sin barndom dels i Washington D.C. og dels i Carthage (Tennessee). I skoletiden bodde han i et hotelmessig apartmenthus i Washington, og var elev først ved Sheridan-skolen og deretter ved eliteskolen St. Albans. I sommerferiene var han i Carthage, der han hjalp til på familiens gård.

Fra 1965 til juni 1969 studerte han ved Harvard College, der han tok *«Bachelor of Arts degree in government»*. Han var romkamerat med den senere skuespiller Tommy Lee Jones. Han gjorde militærtjeneste fra 1969 til 1971 i den amerikanske hæren, det siste halvåret i Vietnam. Han var egentlig motstander av Vietnamkrigen, men benyttet seg ikke av en mulighet som stod åpen for ham om å gå inn i nasjonalgarden og slik unngå tjeneste i Vietnam. 

Etter militærtjenesten studerte han teologi og jus ved Vanderbilt University i Nashville i Tennessee, men uten å ta slutteksamen. 

I 1970 giftet han seg med Mary Elizabeth Aicheson (kalt *Tipper Gore*), som han hadde møtt mange år før på St. Albans. Paret tok ut separasjon i mai 2010. De har fire barn: Karenna (1973), Kristin (1977), Sarah (1979) og Albert III. (1982). 

I fem år var Gore journalist for avisen *The Tennessean* (Nashville). Hans etterforskning av mulig korrupsjon i Nashvilles *Metro Council* førte til arrestasjon og rettsforfølgelse av to rådmenn.

Politisk karriere
-----------------

Al Gores politiske karriere startet i Representantenes hus i 1976. Fra 1984 var Gore senator i Tennessee. Ved valget i 1984 ble Gore den første i delstatens historie til å vinne flertall i samtlige valgkretser i staten. I 1988 stilte han til valg som presidentkandidat til den demokratiske nominasjonen. Han stilte som en «new democrat», den samme sentrumslinjen som Bill Clinton skulle bruke med hell fire år senere. Han gjorde det bra innledningsvis og vant flere av de innledende primærvalgene i sørstatene. Men han klarte ikke følge det opp på supertirsdagen og tapte nominasjonen mot Mike Dukakis, guvernøren i Massachusetts.

Al Gore valgte å ikke stille til presidentvalget i 1992 fordi han ønsket å være sammen med sønnen sin som hadde vært i en svært alvorlig bilulykke. Bill Clinton, guvernøren fra nabostaten Arkansas, sikret seg den demokratiske nominasjonen og valgte Al Gore som visepresidentkandidat. Mange mente at Clinton burde valgt en kandidat fra et annet sted i landet med en litt annen politisk tilnærming, for å balansere de to på stemmeseddelen. Men Clinton valgte en kandidat som i likhet med han selv var ung, fra sørstatene og tilhørte den sentrumsorienterte «new democrat»-delen av partiet. Mange har senere påpekt at nettopp var dette som ga Clinton/Gore seieren, siden det svært tydelig representerte et nytt og ungt alternativ til den sittende presidenten, George H.W. Bush.

I 2000 var Gore demokratenes kandidat i presidentvalget, men tapte for republikanernes kandidat George W. Bush. Resultatet i delstaten Florida var svært jevnt, og etter en omstridt opptelling, der opptellingsprinsippene ble avgjort med minste margin i USAs høyesterett, ble Bush tilkjent seieren i Florida. Bush fikk dermed flest valgmenn etter presidentvalget. Gore fikk imidlertid flest stemmer ved valget, og ble den tredje presidentkandidaten i USA som ikke vant valget på tross av at han fikk flest stemmer.

Klimaspørsmålet
---------------

Årets (2007) prisvinnere, Al Gore og representant for FNs klimapanel Rajendra Pachauri på balkongen på Grand Hotel i Oslo.
Gore har vært mye i fokus etter i 2000. Spesielt etter hans film fra 2006, *En ubehagelig sannhet* (*An Inconvenient Truth*), og litt senere en bok med samme navn. Mesteparten av filmen viser Gore som holder et foredrag om global oppvarming. Hovedbudskapet i foredraget, og i filmen, er at de utslippene av klimagasser som menneskene står for har ført til en betydelig oppvarming de siste 50 år. Uten at utslippene reduseres kraftig, vil menneskeheten antagelig bli rammet av store naturkatastrofer, hevder Gore. Mange av hans påstander har blitt helt eller delvis bekreftet av vitenskapen, men i det britiske rettsapparatet (The High Court of Justice i London, en gren av den britiske høyesterett), ble visningen av filmen i den offentlige skolen dømt etter en bestemmelse i Storbritannias skolelov, som gir skolebarn rettslig beskyttelse mot indoktrinering. Filmen ble kun tillatt vist i britiske skoler dersom det samtidig ble gjort oppmerksom på 9 uriktigheter i Gores påstander. Det ble også påstått at filmen er politisk motivert og bare gir uttrykk for en partsoppfatning. Filmen vant to Oscar-statuetter, for henholdsvis beste dokumentar og beste filmmusikk i 2007. Filmen er den tredje mest innbringende dokumentaren gjennom tidene. Inntektene fra filmen går uavkortet til miljøorganisasjonen *Alliance for Climate Protection*, som han selv var med å stifte i 2006.

Gore fikk en del ubehagelig oppmerksomhet om sin bolig, da det viste seg at han har et stort hus i Nashville, Tennessee. Dette huset skal visstnok bruke 10 ganger så mye strøm som en gjennomsnittsbolig. Flere kritikere mente dette viste at Gore var en kynisk dobbeltmoralist, som bare var ute etter å selge bøker. Gore forsvarte seg med at han og kona Tipper Gore ikke bare bor der, men også har hvert sitt hjemmekontor som også krever strøm, at strømmen han kjøper er dyrere fordi han har reservert seg mot strøm som ikke er klimanøytral. I tillegg har huset blitt renovert for å gjøre det enda mer miljøvennlig. Han forsvarer seg også med å kjøpe klimakvoter for å kompensere for utslippene som følger av å produsere strøm til boligen.

Al Gore mottar Nobels fredspris i Oslo rådhus 10. desember 2007 I 2007 mottok han Nobels fredspris for sitt arbeid med klimaspørsmål. I komiteens begrunnelse het det: «*Ingen enkeltperson knyttes så sterkt til kampen mot den globale oppvarmingen og menneskeskapte klimaendringer som Al Gore*.»

Bøker
-----

* Gore, Albert; Irene Inman Tjørve (Oversetter) (2010). *Vårt valg: Løsninger på klimakrisen*. Bokklubben. ISBN 9788281880412. CS1-vedlikehold: Flere navn: forfatterliste (link)
* Gore, Albert. *An Inconvenient Truth: The Planetary Emergency of Global Warming and What We Can Do About It*. New York: Rodale Books, 2006.
* Gore, Albert. *Common Sense Government: Works Better and Costs Less*. New York: Random House, 1995.
* Gore, Albert. *Earth in the Balance: Forging a New Common Purpose*. Earthscan, 1992.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Al-Gore, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 9. april 2014[Hentet fra Wikidata]
3. ↑   Davos 2014 Participant List, uttrykt i referansen som 1948[Hentet fra Wikidata]
4. ↑   Munzinger Personen, Munzinger IBA 00000020356, besøkt 9. oktober 2017[Hentet fra Wikidata]
5. 1 2   Geni.com[Hentet fra Wikidata]
6. ↑   www.nobelprize.org[Hentet fra Wikidata]
7. ↑   www.nobelprize.org[Hentet fra Wikidata]
8. ↑   www.duh.de, besøkt 9. mai 2020[Hentet fra Wikidata]
9. ↑  «Al and Tipper Gore separating after 40 years of marriage». *Reuters* **(engelsk)**. 1. juni 2010.
10. ↑  The Times: Al Gore’s inconvenient judgment
11. ↑  Dommen i "British High Court" Arkivert 26. juli 2008 hos Wayback Machine.
12. ↑  Buffalo News: Living large while talking green (Denne artikkelen er ikke lenger på nett)

Eksterne lenker
---------------

* Offisielt nettsted Rediger på Wikidata

* (en) Al Gore – kategori av bilder, video eller lyd på Commons Rediger på Wikidata

* (en) Al Gore – galleri av bilder, video eller lyd på Commons Rediger på Wikidata
* (en) Al Gore på Internet Movie Database Rediger på Wikidata

* (da) Al Gore på Filmdatabasen Rediger på Wikidata

* (en) Al Gore hos Rotten Tomatoes Rediger på Wikidata

* (en) Al Gore hos The Movie Database Rediger på Wikidata

* (en) Al Gore hos Behind The Voice Actors Rediger på Wikidata
* (en) Al Gore på Discogs Rediger på Wikidata

* (en) Al Gore på MusicBrainz Rediger på Wikidata
* (en) Al Gore på Twitter Rediger på Wikidata

* (en) Al Gore på Facebook Rediger på Wikidata
* (no) Al Gore hos Virksomme ord Rediger på Wikidata

* (en) Al Gore hos Amerikas forente staters kongress' biografiske kartotek Rediger på Wikidata
* Politiske taler av Al Gore, virksommeord.uib.no
* (en) Nobels fredspris 2007 hos Nobelprize.org

* (en) Al Gore hos Nobelprize.org i forbindelse med tildelingen av Nobels fredspris 2007

 Wikiquote: Al Gore – sitater


|  |  |  |
| --- | --- | --- |
| Forgjenger:**Dan Quayle** | **Amerikas forente staters visepresident**(1993–2001) | Etterfølger:**Dick Cheney** |

| * v
* d
* r
USAs visepresidenter |
| --- |
|  | 
* Adams
* Jefferson
* Burr
* Clinton
* Gerry
* Tompkins
* Calhoun
* Van Buren
* R. Johnson
* Tyler
* Dallas
* Fillmore
* King
* Breckinridge
* Hamlin
* A. Johnson
* Colfax
* Wilson
* Wheeler
* Arthur
* Hendricks
* Morton
* Stevenson
* Hobart
* Roosevelt
* Fairbanks
* Sherman
* Marshall
* Coolidge
* Dawes
* Curtis
* Garner
* Wallace
* Truman
* Barkley
* Nixon
* L. Johnson
* Humphrey
* Agnew
* Ford
* Rockefeller
* Mondale
* Bush
* Quayle
* Gore
* Cheney
* Biden
* Pence
* HarrisPortal: USA

 |  |

| * v
* d
* r
Nobels fredsprisvinnere (2001–) |
| --- |
| 
* Kofi Annan / FN (2001)
* Jimmy Carter (2002)
* Shirin Ebadi (2003)
* Wangari Maathai (2004)
* Det internasjonale atomenergibyrået / Mohamed ElBaradei (2005)
* Grameen Bank / Muhammad Yunus (2006)
* FNs klimapanel / Al Gore (2007)
* Martti Ahtisaari (2008)
* Barack Obama (2009)
* Liu Xiaobo (2010)
* Leymah Gbowee / Tawakkol Karman / Ellen Johnson Sirleaf (2011)
* Den europeiske union (2012)
* Organisasjonen for forbud mot kjemiske våpen (2013)
* Kailash Satyarthi og Malala Yousafzai (2014)
* Den tunisiske kvartetten for nasjonal dialog (2015)
* Juan Manuel Santos (2016)
* ICAN (2017)
* Nadia Murad / Denis Mukwege (2018)
* Abiy Ahmed (2019)
* Verdens matvareprogram (2020)
* Maria Ressa / Dmitrij Muratov (2021)
* Aljes Bjaljatski / Memorial / Senteret for sivile rettigheter (2022)
* Narges Mohammadi (2023)

 |
| 
* **Komplett liste**
* (1901–1925)
* (1926–1950)
* (1951–1975)
* (1976–2000)
* **(2001–2025)**

 |

| * v
* d
* r
Amerikanske senatorer fra Tennessee |
| --- |
| Klasse 1 | 
* Cocke
* A. Jackson
* Smith
* J. Anderson
* Campbell
* Eaton
* Grundy
* Foster
* Grundy
* Nicholson
* Foster
* Turney
* Jones
* Johnson
* Patterson
* Brownlow
* Johnson
* Key
* Bailey
* H. Jackson
* Whitthorne
* Bate
* Frazier
* Lea
* McKellar
* Gore Sr.
* Brock III
* Sasser
* Frist
* Corker
* Blackburn

 | USAs senat |
| Klasse 2 | 
* Blount
* J. Anderson
* Cocke
* Smith
* Whiteside
* Campbell
* Wharton
* Williams
* A. Jackson
* White
* A. Anderson
* Jarnagin
* Bell
* Nicholson
* Fowler
* Cooper
* Harris
* Turley
* Carmack
* Taylor
* Sanders
* Webb
* Shields
* Tyson
* Brock I
* Hull
* Bachman
* Berry
* Stewart
* Kefauver
* Walters
* Bass
* Baker
* Gore Jr.
* Mathews
* Thompson
* Alexander
* Hagerty

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** ICCU **·** US Congress
 |